stanford-oval/wikipedia huggingface dataset:
אלעד גורן

| --- | --- |

 לידה:  ישראל ישראל
 מדינה:  ישראל 
 השתייכות:   צבא הגנה לישראל
 דרגה:   תת-אלוף
 תפקידים בשירות
 ראש המחלקה האזרחית במתאם פעולות הממשלה בשטחים  ראש המאמץ ההומניטרי-אזרחי ברצועת עזה
 
אלעד גורן הוא קצין בדרגת תת-אלוף בצבא הגנה לישראל, ששימש כראש המחלקה האזרחית ביחידת מתאם פעולות הממשלה בשטחים, ומונה לשמש כראש המאמץ ההומניטרי-אזרחי ברצועת עזה, תפקיד שהוקם באוגוסט 2024 בעקבות מלחמת חרבות ברזל.
ביוגרפיה

פרק זה לוקה בחסר. אנא תרמו לוויקיפדיה ו.
עד אוגוסט 2024 שימש אלוף-משנה גורן בתפקיד ראש המחלקה האזרחית ביחידת מתאם פעולות הממשלה בשטחים. עם פרוץ מלחמת חרבות ברזל לאחר מתקפת הפתע של חמאס ופלגי הטרור ברצועת עזה על ישראל ב-7 באוקטובר 2023, היה לו תפקיד מרכזי בניהול הכנסת הסיוע ההומניטרי לרצועת עזה כחלק מניהול הלחימה ברצועה. במסגרת תפקידו הוא היה שותף במנגנון שהוקם בין ישראל, למצרים, ארצות הברית והאו"ם, ואחת ליומיים נועד עם שליח ארצות הברית לעניינים הומניטריים במזרח התיכון, דייוויד סאטרפילד, קונסול מצרים בישראל וצוותו של שליח האו"ם למזרח התיכון, תור ונסלן.
ב-27 באוגוסט 2024 החליט הרמטכ"ל הרצי הלוי באישור שר הביטחון יואב גלנט, למנות את אלעד גורן לראש המאמץ ההומניטרי-אזרחי בעזה, תפקיד שהוקם בעקבות מלחמת חרבות ברזל והצורך להיערך לשהות ממושכת של צה"ל ברצועת עזה כחלק מהשלכות המלחמה, ובהתאם לכך הוא הועלה לדרגת תת-אלוף. מהות התפקיד הוא "תכלול המאמץ ההומניטרי ברצועת עזה בתיאום עם הקהילה הבינלאומית, באופן שיאפשר לממש את המאמץ ההומניטרי תוך הקפדה על האינטרסים הביטחוניים של מדינת ישראל".
מינוי גורן תחת מתאם פעולות הממשלה בשטחים, עורר ביקורת בקרב פיקוד הדרום בצה"ל, שטענו כי יש להציבו במטה פיקוד הדרום תחת האלוף ירון פינקלמן במטרה לסנכרן בין המאמץ המבצעי במלחמה למאמץ האזרחי הכולל שיקום תשתיות אזרחיות.
הערות שוליים

↑  יואב זיתון, "קצין עזה ראשי": התא"ל החדש, שמסמל את כיבוש הרצועה לשנים הבאות, באתר ynet, 29 באוגוסט 2024
↑  ספיר ליפקין, ‏מאחורי הקלעים: הצצה ראשונה לחמ"לים שמנהלים את הסיוע ההומניטרי לרצועת עזה, באתר ‏מאקו‏, 4 בדצמבר 2023
↑  תפקיד חדש בצה"ל: ראש המאמץ ההומניטרי בעזה, באתר ערוץ 7, 28 באוגוסט 2024
↑  יואב זיתון, תת-אלוף חדש בצה"ל: "יתכלל ויממש" את הפעולות ההומניטריות בעזה, באתר ynet, 28 באוגוסט 2024
↑  לילך שובל, תפקיד חדש: ראש המאמץ ההומניטרי בעזה, באתר ישראל היום, 28 באוגוסט 2024
↑  אמיר בוחבוט‏, הרמטכ"ל מינה "ראש מאמץ הומניטרי" ברצועה - וסופג ביקורת חריפה, באתר וואלה, 28 באוגוסט 2024
משמאל לימין: אלעד גורן, יואב גלנט, אנתוני בלינקן, סיחריד קאח. במעבר כרם שלום, מאי 2024.
The Sims 2

| --- | --- |

 כללי
 תאריך הוצאה:  16 בספטמבר 2004 
 סוגה:  סימולציות חברתיות
 פיתוח:  Maxis 
 הוצאה לאור:  Electronic Arts 
 ארץ מקור:  ארצות הברית 
 סדרה:  The Sims 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Xbox, Nintendo DS, נינטנדו גיימקיוב, Game Boy Advance, PlayStation Portable, פלייסטיישן 2, Microsoft Windows, macOS 
 
 www.sims2.dk
 
The Sims 2 הוא המשחק השני בסדרת משחקי הסימולציה The Sims. המשחק, אשר פותח על ידי חברת Maxis ופורסם על ידי Electronic Arts, יצא במקור לשווקים ב-14 בספטמבר 2004. המשחק יצא במקור למערכת ההפעלה Microsoft Windows, ובהמשך גרסאות של המשחק יצאו גם למערכת ההפעלה macOS, ולקונסולות משחקים שונות.
המשחק, אשר נחשב לאחד ממשחקי הווידאו הנמכרים ביותר בכל הזמנים, זכה להצלחה מסחרית עוצמה, ומכר נכון לאפריל 2008 מעל ל-100 מיליון עותקים.
משחקיות

המשחק מאפשר לשחקן לקחת חלק בסימולציה של חיי היומיום של אנשים שונים. במשחק ניתן ליצור ושלוט בדמויות המכונות "סימס", ולהדריך אותם בפעילויות היומיומיות שלהן, בקריירה שלהן, במערכות היחסים שלהן ולסייע להם להגשים את המטרות החשובות ביותר עבורם בחייהם.
אחד המאפיינים המרכזיים במשחק הוא הצגת שלבי החיים של דמויות הסימס. כל הדמויות עוברים במהלך המשחק את ששת שלבי החיים - תינוק/ת, פעוט/ה, ילד/ה, נער/ה, מבוגר/ת וזקן/ה. בכל שלב ישנם אתגרים ייחודיים, ולכל אחד מהדמויות יש שאיפות ופחדים ספציפיים אשר משפיעים על ההתנהגויות והרצונות שלהם בחיים.
ניתן במשחק גם לבנות, לרהט ולעצב את חללי המגורים של הסימס.
זה המשחק הראשון בסדרה שהשתמש בגרפיקת תלת-ממד, ואפשר לשחקן לצפות בעולם המשחק מכל זווית אפשרית, בניגוד למשחק הראשון בסדרה לו הייתה רק תצוגה איזומטרית דו-ממדית.
חבילות הרחבה

לאורך השנים יצאו לשווקים מספר רב של חבילות הרחבה למשחק. ואלו הן:
University - חבילת הרחבה שמאפשרת לשחק בסימס שלומדים במכללות אמריקניות טיפוסיות, עובדים במקביל ומקיימים אינטראקציות חברתיות עם יתר הסטודנטים.
Nightlife – חבילת הרבה שמוסיפה למשחק אזור בילוי ערוני וסצנת חיי לילה.
Open for Business (בעברית: עושים עסקים) – חבילת הרחבה שמאפשרת לשחקנים ליצור ולנהל בתי עסק משלהם.
Pets – חבילת הרחבה שמוסיפה למשחק חיות מחמד, בפרט כלבים וחתולים.
Seasons – חבילת הרחבה שמוסיפה למשחק תנאי מזג אוויר שונים, פעילויות עונתיות שונות, וכמו כן את האפשרות לעסוק בגינון ובדיג.
Bon Voyage (בעברית: חופשה נעימה) – חבילת הרחבה שמאפשרת לסימס לתור בשלושה יעדים שונים: חוף טרופי (ככל הנראה מבוסס על הוואי), חורשה בהרים (ככל הנראה מבוסס על קנדה), והמזרח הרחוק (ככל הנראה מבוסס על יפן).
Freetime – חבילת הרחבה שמוסיפה תחביבים שונים לסימס שהם יכולים לעסוק בהם בשעות הפנאי.
Apartment Life – חבילת הרחבה שמוסיפה את האפשרות לבנות שיכונים, כך שעד ארבעה משקי בית יכולים לגור בחלקה אחת.
בנוסף יצאו גם חבילות חפצים, חבילות הרחבה בהיקף נמוך שמספקים בעיקר דגמים שונים למצב קנייה, בנייה ויוצר הסימס (בגדים ותסרוקות), הסובבים סביב נושא מסוים. ואלו הן:
Family Fun Stuff – מכיל חפצים לעיצוב חדר הילדים, בעיקר בסגנון ים וארמון.
Glamour Life Stuff – מכיל חפצים לעיצוב חדר המיטות וחדר האורחים בסגנון של בתי יוקרה.
Celebration Stuff – מכיל חפצים לקישוט מסיבות, בפרט ימי הולדת וחתונות.
H&M Fashion Stuff – מכיל ביגוד ע"פ דגמים של מוצרי H&M.
Teen Style Stuff – מכיל חפצים לעיצוב חדר השינה של בני נוער, בעיקר בסגנון גותי, גולשים ו"מלכת הכיתה".
Kitchen&Bath Interior Stuff – מכיל חפצים לעיצוב המטבח והשירותים.
IKEA Stuff – מכיל דגמים של מוצרי איקאה.
Mansion&Garden Stuff – מכיל חפצי אדריכלות, בעיקר בסגנון מרוקאי, אר דקו, והאימפריה השנייה (אנ').
בועז עמידרור

| --- | --- |
אין תמונה חופשית
 לידה:  1967 (בן 58 בערך) ישראל
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 לוחם בסיירת מטכ"ל  מפקד גדוד 101 בצנחנים  מפקד גדוד גפן  סגן מפקד חטיבת הצנחנים  מפקד חטיבה 226  ראש מטה אוגדת עזה  מפקד עוצבת הגולן  נספח זרוע היבשה בארצות הברית
 פעולות ומבצעים
   המערכה ברצועת הביטחון  האינתיפאדה הראשונה  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה
 
בועז עמידרור (נולד בשנת 1967) הוא קצין בדרגת אלוף-משנה במילואים, שפיקד על חטיבה 226 במלחמת לבנון השנייה.
ביוגרפיה

עמידרור נולד בישראל, הוא בנם של נעמי ובנימין עמידרור, מומחה לתאוריה והיסטוריה צבאית, ואחיינו של יעקב עמידרור, אלוף בצה"ל, שכיהן כראש המטה לביטחון לאומי.
עם גיוסו לצה"ל התנדב עמידרור לסיירת מטכ"ל. לאחר טירונות צנחנים עבר מסלול הכשרה כלוחם ביחידה. בהמשך השלים קורס קציני חי"ר. לאחר הקורס עבר לחטיבת הצנחנים ושירת כמפקד צוות בפלחה"ן צנחנים ולחם במבצע חוק וסדר במיידון. במבצע הרגו הצנחנים עשרות אנשי חזבאללה בעוד שלצה"ל היו שלושה הרוגים. בהמשך שירת כמפקד פלוגה בגדוד 890 ובמספר תפקידי פיקוד בחטיבה. שירת כמפקד גדוד 101 של הצנחנים, והוביל אותו בלחימה כנגד הטרור הפלסטיני באינתיפאדה השנייה. לאחר מכן שירת כסגן מפקד החטיבה וכמפקד גדוד גפן (וגדוד חרוב בין מחזורים) איתו נלחם במבצע חומת מגן בגזרת רמאללה. בתפקידו הבא שרת כמדריך בקורס מפקדי פלוגות.
בשנים 2005–2006 שירת כראש מטה אוגדת עזה ולאחר מכן מפקד עוצבת נשר, חטיבת צנחנים במילואים, בין היתר במלחמת לבנון השנייה. תחת פיקודו לחמה החטיבה בגזרה המזרחית, בכפרים א-טייבה, מרכבא, רב א-תלתין, עדיסה, דיר סיריאן וכן בקרב הסלוקי. שנים-עשר מלוחמי החטיבה נהרגו מפגיעת רקטה במקום כינוס החטיבה בכפר גלעדי.
לאחר המלחמה מונה למפקד עוצבת הגולן. בשנת 2009 הוענק לו פרס הרמטכ"ל לכתיבה צבאית מקורית. בתפקידו הבא שירת כנספח זרוע היבשה בארצות הברית.
עמידרור ערך מחקר וכתב ספר על תופעת "ירי דו-צדדי" בלחימה. ספרו "חדל אש, צה"ל, צה"ל" (הוצאת מודן ומערכות, 2017) העוסק בתחום זכה בפרס מולדובן לספרות צבאית חדשה. בתפקידו במילואים משמש אל"ם עמידרור ראש המטה של אוגדת עזה, והוא שירת בתפקיד זה גם בזמן מבצע צוק איתן (2014). בין השנים 2017–2019 היה עמידרור ראש תחום התפיסות בזרוע היבשה של צה"ל והיה העורך והכותב של התפיסה הזרועית העתידית ללחימת היבשה "יבשה באופק".
בועז עמידרור נשוי לד"ר עידית ולהם שני ילדים. כיום הוא עוסק בעיקר בצילום טבע ישראלי.
לקריאה נוספת

עמוס הראל ואבי יששכרוף, קורי עכביש, הוצאת ידיעות אחרונות, 2008, מסת"ב 9654824310
יוסי ברגר, חופשת קיץ, רמת גן: רימונים הוצאה לאור, 2010
בועז עמידרור, "חדל אש, צה"ל, צה"ל", משרד הביטחון, 2017.
הערות שוליים

↑  בועז עמידרור, "חדל אש, צה"ל, צה"ל", הוצאת מערכות, 2017, עמוד 40.
↑  גל הירש, סיפור מלחמה סיפור אהבה, הוצאת ידיעות אחרונות, 2009, עמוד 55.
↑  בועז עמידרור, "חדל אש, צה"ל, צה"ל", הוצאת מערכות, 2017, עמוד 13.
↑  אמנון ברזילי,'"`UNIQ--nowiki-00000004-QINU`"'שיעור לגנרלים, באתר הארץ, 31 ביולי 2002.
↑  עמוס הראל ואבי יששכרוף, קורי עכביש, הוצאת ידיעות אחרונות, 2008, עמודים 84–85.
↑  פליקס פריש, מעריב,'"`UNIQ--nowiki-00000007-QINU`"'יש נשר בשמים, באתר nrg‏, 15 בינואר 2007.
↑  יוסי ברגר, חופשת קיץ, הוצאת "רימונים", 2010, עמוד 116.
↑  בועז עמידרור, כך סורסה החטיבה בצה"ל, מערכות גיליון 420-421 ספטמבר 2008, עמ' 54–69.
↑  עמוס הראל ואבי יששכרוף, קורי עכביש, הוצאת ידיעות אחרונות, 2008, עמודים 431–432.
↑  בועז עמידרור, "חדל אש, צה"ל, צה"ל", הוצאת מערכות, 2017, עמוד 12.
↑  חברת פור גרופ אימצה את חטמ"ר הגולן- 474 במסגרת פרויקט 'אמץ לוחם' של האגודה למען החייל, אתר האגודה למען החייל, 24 בנובמבר 2008.
↑  אליה שילה, 'דובדבן' - מקום ראשון בפרס הרמטכ"ל, באתר ערוץ 7, 6 באפריל 2009.
↑  משנים מקום: צ'יקו, פולי, זכאי, פרנקו, ברון, חליווה "ישראל דיפנס", 30 באפריל 2011.
↑  גל פרל פינקל,'"`UNIQ--nowiki-00000010-QINU`"'‏אש (לא) ידידותית, באתר דבר העובדים בארץ ישראל, 18 בנובמבר 2017
| --- | --- |
בקרת זהויות :  NLI: 987007390025405171  ISNI: 0000 0004 9912 5806  LCCN: no2018044730  VIAF: 5239150943155026760001   WorldCat (עם VIAF): 5239150943155026760001
ארנון זמורה

| --- | --- |

 לידה:  8 בספטמבר 1987 י"ד באלול ה'תשמ"ז מוצא עילית, ישראל 
 נהרג:  8 ביוני 2024 (בגיל 36) ב' בסיוון ה'תשפ"ד בית חולים תל השומר, ישראל 
 מדינה:  ישראל ישראל
 מספר צאצאים:  2 
 השתייכות:   משטרת ישראל  ימ"מ
 תקופת הפעילות:  2016–2024 (כ־8 שנים)
 דרגה:    רב פקד
 פעולות ומבצעים
 מבצע שובר גלים  מלחמת חרבות ברזל  מבצע ארנון 
 הנצחה
 מבצע ארנון  גשר מבצע ארנון
 
גשר מבצע ארנון (גשר המיתרים) בפתח תקווה
אַרְנוֹן זְמוֹרָה (8 בספטמבר 1987, י"ד באלול ה'תשמ"ז – 8 ביוני 2024, ב' בסיוון ה'תשפ"ד) היה לוחם וקצין ימ"מ ישראלי שנהרג במבצע זרעי קיץ לחילוץ חטופים ישראלים מרצועת עזה במהלך מלחמת חרבות ברזל. לאחר מותו הוחלט לקרוא למבצע החילוץ "מבצע ארנון", על שמו.
ביוגרפיה

ארנון זמורה גדל במוצא עילית, בן לראובן ורותי, ולו שתי אחיות ואח. הוא התגייס לחטיבת גולני ושירת ביחידת אגוז ארבע שנים כלוחם קומנדו ומדריך לוחמה בבית הספר לקומנדו של היחידה. לאחר שחרורו מצה"ל הוא עשה קורס צניחה והתחיל לעסוק בצניחה חופשית, ובזמן שהותו באוסטרליה התמחה בכך, חזר לתקופה קצרה ונסע לארצות הברית, שם המשיך להתמקצע בצניחה חופשית. עם חזרתו לישראל עבד והדריך בספורט צניחה חופשית.
בשנים 2012–2015 למד באוניברסיטת תל אביב לתואר ראשון בפילוסופיה ולימודי מזרח אסיה ובמסגרת זו למד סינית. ב-2016 התגייס למשטרת ישראל. הוא עבר בהצלחה את הגיבוש לימ"מ והצטרף ליחידה, בה היה פעיל במגוון תפקידים כגון מפקד צוות והשתתף בפעילויות רבות כלוחם מצטיין.
ביוגרפיה > במלחמת חרבות ברזל

בבוקר טבח שבעה באוקטובר, היה בין הראשונים שהוקפצו לזירות הלחימה עם צוות טקילה של הימ"מ והשב"כ. בקרב צומת יד מרדכי הרגו הוא וצוותו מעל 30 מחבלי נוח'בה למרות נחיתות מספרית, ובלמו את התקדמותם צפונה לערים נוספות. כמפקד חתר זמורה למגע עם צוותו בקרב של מעל שלוש שעות, לאחר מכן על פי פקודות וצורך המשיכו לשדרות, למוצב נחל עוז ולקיבוץ בארי.
ב-8 ביוני 2024 פיקד זמורה על צוות של לוחמים שפשטו על מבנה במחנה הפליטים נוסייראת ברצועת עזה במטרה לחלץ שלושה מתוך ארבעה חטופים ישראלים שהוחזקו שם בידי ארגון הטרור חמאס. הוא נפצע קשה, פונה לבית החולים תל השומר, ובהמשך נקבע מותו. זמורה היה הלוחם היחיד שנהרג במבצע, שהסתיים בחילוצם המוצלח של ארבעת החטופים. לאחר מותו הועלה לדרגת רב-פקד, והובא לקבורה בחלקת המשטרה בבית הקברות הצבאי בהר הרצל. זמורה הוא החלל ה-11 מהימ"מ במלחמת חרבות ברזל.
היה נשוי למיכל (לבית ברונשטיין), קלינאית תקשורת ומומחית לגיל הרך, ואב לשניים. המשפחה התגוררה במושב שדה דוד שבחבל לכיש.
הנצחה

לאחר מותו סוכם על ידי הרמטכ"ל ומפקד הימ"מ כי המבצע בו נפל, אשר נקרא תחילה "זרעי קיץ", ייקרא על שמו "מבצע ארנון". ההחלטה אושרה יום לאחר מכן בישיבת הממשלה. זמן קצר לאחר נפילתו פרסם הסופר אריה קרישק לזכרו את "המנון לארנון".
בפתח תקווה שונה שמו של "גשר המיתרים" ל-"גשר מבצע ארנון".
הערות שוליים

↑  לי נעים,'"`UNIQ--nowiki-00000003-QINU`"'‏"כל שני מטרים רכב מרוסס": העדות של ארנון זמורה מ-7.10 | בלעדי, באתר ‏מאקו‏, 16 באוגוסט 2024
1 2  אילנה קוריאל, מתן צורי, מאיר תורג'מן,'"`UNIQ--nowiki-00000005-QINU`"'נפגע בקרב עם מחבל בדירת החטופים: מבצע החילוץ ייקרא על שם ארנון שנהרג, באתר ynet, 8 ביוני 2024
↑  מבצע "ארנון" בעזה: הימ"מ חילץ 4 חטופים חיים, חמאס מאיים לפגוע בשאר, באתר הידברות, ‏8 ביוני 2024
↑  אלפים ליוו את רב פקד ארנון זמורה בדרכו האחרונה: "חדור מטרה וחמוש בחתירה בלתי מתפשרת לניצחון", רדיו דרום, 9 ביוני 2024
↑  מאיר תורג'מן,'"`UNIQ--nowiki-00000009-QINU`"'"אבא, אני אוהב אותך ומתגעגע": הקלטת הילדים של ארנון, ומטס הכבוד מעל הלוויה, באתר ynet, 9 ביוני 2024
↑  "לפני שהיה גיבור, היה בן זוג מדהים ואבא מושלם. ככה נזכור אותו", באתר ‏מאקו‏, 9 ביוני 2024
↑  דובר צה"ל, "הרמטכ"ל ומ' הימ"מ סיכמו כי המבצע ייקרא בצה"ל 'מבצע ארנון'", באתר טוויטר, 8 ביוני 2024
↑  דוברות משרד ראש הממשלה, הממשלה אישרה כי מבצע חילוץ החטופים יקרא "מבצע ארנון", משרד ראש הממשלה, 9 ביוני 2024
| --- | --- |
בקרת זהויות :  NLI: 987012807573005171  VIAF: 9171974032118031603   WorldCat (עם VIAF): 9171974032118031603
Assassin's Creed Shadows

| --- | --- |

 כללי
 תאריך הוצאה:  PlayStation 5, ‏Xbox Series X/S, ‏Microsoft Windows, ‏macOS, ‏iPadOS: 20 במרץ 2025
 סוגה:  משחק תפקידים
 פיתוח:  יוביסופט קוויבק
 הוצאה לאור:  יוביסופט 
 ארץ מקור:  קנדה 
 שפות:  צרפתית, יפנית, רוסית, ספרדית, אנגלית 
 הפצה:  יוביסופט
 סדרה:  Assassin's Creed
 דרישות תוכנה
 מנוע משחק:  Ubisoft Anvil
 מצבי משחק:  שחקן יחיד
 פלטפורמות:  פלייסטיישן 5, Xbox Series X/S, ‏Microsoft Windows, ‏macOS, ‏iPadOS, ‏Amazon Luna
 המשחק הקודם:  Assassin's Creed Mirage
 
 אתר רשמי
 
Assassin's Creed Shadows (בתרגום לעברית: "אמונת המתנקש: צללים") הוא משחק וידאו מסוג משחק תפקידים ממוחשב שמפותח על ידי חברת יוביסופט קוויבק בהפצתה של יוביסופט, והוא מיועד לצאת בפברואר 2025. המשחק הוא ה-14 בסדרת משחקי Assassin's Creed והמשך לקודמו, "Assassin's Creed Mirage" משנת 2023. המשחק הוא הראשון בסדרת המשחקים להיכלל בפלטפורמת "אינפיניטי". עלילת הסיפור מתרחשת בתקופת סנגוקו שביפן במהלך המאה ה-16, ומתמקדת במאבק עתיק יומין בין מסדר המתנקשים, שנלחם לשמור על השלום ועל כוח הרצון, לבין מסדר הטמפלרים, שחושק בשלום באמצעות שליטה. הסיפור מסופר דרך עיניהם של שני פרוטגוניסטים ראשיים, שמתחילים את המשחק כאויבים אך עם הזמן יחברו יחדיו - פוג'יביאשי נאוויי, מתנקשת קונואיצ'י (שינובי נשית) מפרובינציית איגה ויאסוקה, סמוראי אפריקני ששרד מתקפה על אוניית עבדים ומצא את עצמו בשירותו של אודה נובונאגה. שתי הדמויות נשלטות באופן שונה אחת מהשנייה, מה שמספק חוויית משחקיות ייחודית ומאפשרת לגשת למשימות בדרכים שונות.
המשחק עתיד לצאת ב-20 במרץ 2025. במקור, תאריך השחרור של המשחק נקבע ל-15 בנובמבר 2024 לקונסולות המשחקים פלייסטיישן 5, Xbox Series X/S, כמו גם למערכות ההפעלה Microsoft Windows, ‏macOS ו-Amazon Luna. אולם, החברה הכריזה שיציאתו של המשחק תידחה ל-14 בפברואר 2025 כדי להמשיך וללטש אותו לכדי שלמות, אך מאז, תאריך יציאתו נדחה פעם נוספת. בהכרזתם, יוביסופט ציינה שהזמנות מוקדמות של המשחק יזכו לפיצוי, והזמנות עתידיות יכללו את חבילת ההרחבה הראשונה בחינם. בכנס המפתחים העולמי של אפל, שנערך בין התאריכים 14-10 ביוני 2024, נחשפה המשחקיות של המשחק, בנוסף שייצא ל-iPadOS באותו תאריך יציאה למחשב האישי, לקונסולות ול-macOS.
רקע עלילתי

המשחק "Assassin's Creed Shadows" מתרחש ביפן הפיאודלית, ובמיוחד בשנת 1579 במהלך תקופת אזוצ'י-מומויאמה. תקופה זו מסמנת את סופה של תקופת סנגוקו והזמן שבו מתרחשת ביפן מלחמת אזרחים עקובה מדם. המשחק מציג את דמותו ההיסטורית של אודה נובונאגה, כשהוא נמצא בשיא כוחו בעקבות ניצחונו על שבט טקאדה באמצעות נשקי ארקבוז. אירועים היסטוריים מרכזיים כוללים מתקפתו של נובונאגה על פרובינציית איגה בשנת 1581 - קרב חשוב שמערב שבט שידוע במיומנות הנין ג'וטסו שלו.
מפת המשחק תהיה גדולה מזו שבמשחק "Assassin's Creed Valhalla" אך קטנה מזו של "Assassin's Creed Odyssey". המשחק יחקור את אזוריה המרכזיים של יפן, ביניהם קיוטו, קובה, אוסקה ופרובינציית איגה, כמו גם טירות שמעוצבות במדויק מבחינה היסטורית כמו טירת טקאדה. תפאורה זו מבטיחה עולם שוקק של אורבניזציה, הכולל נמלים, מחוזות סמוראים ואדריכלות מעוטרת, כאשר הכל מותאם לריצה חופשית בסגנון הפארקור ולמחקר במשחק. השפעתם של סוחרים פורטוגזים ומיסיונרים ישועים - אשר הביאו עמם את עולם הנצרות וטכנולוגיות חדשות כמו תותחים וכלי נשק ארוכי טווח - משחקת תפקיד חשוב בעיצוב עולם המשחק ונרטיב הסיפור.
פיתוח

תהליך הפיתוח על המשחק נרמז כבר בספטמבר 2022 בפרזנטציה לרגל 15 שנות קיומו של זיכיון Assassin's Creed, וניתן לו שם הקוד "Assassin's Creed: Codename Red". העבודה על המשחק נעשתה על ידי אולפני יוביסופט בקוויבק, עם עזרה מ-14 אולפנים נוספים של החברה בבלגראד, בורדו, בוקרשט, צ'נגדו, קייב, מונפלייה, מונטריאול, אודסה, אוסקה, פונה, שאנגחאי, סינגפור, סופיה וטוקיו. עד לתאריך 13 במאי 2024 לא היו כל הכרזות רשמיות לגבי המשחק, כאשר הוכרז שמו הרשמי כ-"Assassin's Creed Shadows" לפני חשיפתו לראשונה כיומיים לאחר מכן. המשחק מפותח באמצעות מנוע המשחק המשודרג של החברה, Anvil, והוא כולל תאורה מתקדמת, חפצים ניתנים לשבירה ומערכת עונתית חדשה שמתקדמת עם הזמן.
קדימון ראשון של המשחק יצא ב-15 במאי 2024 בעמוד היוטיוב הרשמי של יוביסופט.
ב-23 בינואר 2025, חברת יוביסופט שחררה מבט ראשוני על הרכזת החדשה Animus Hub, אשר תושק יחד עם המשחק Assassin's Creed Shadows ואשר תספק מידע ויזואלי ונגיש. הרכזת החדשה תכלול ארבעה מאפיינים עיקריים - "זכרונות" (Memories), המאפשר גישה נוחה למשחקים האחרונים בסדרה (Origins, ‏Odyssey, ‏Valhalla ו-Mirage); "פרויקטים" (Projects), המאפשר השתתפות במשימות שמקנות לשחקן פרסים חינמיים; "החליפין" (Exchange), שמאפשר לפתוח כלי נשק וציוד בעזרת הפרסים שניתנו בחליפין ובניית ארסנל נשקים; ו"הכספת" (Vault), מאגר מידע לנושאים שקשורים למשחקים, וביניהם סיפור המסגרת החדש של הזמנים המודרניים.
פיתוח > מוזיקה

ב-14 ביוני 2024, חברת יוביסופט שחררה בערוץ המוזיקה הרשמי שלה ביוטיוב מספר טראקים מתוך פסקול האלבום, שהולחנו בידי ג'ו הנסון ואלכסיס סמית', הצמד המוזיקלי שמוכר בשם "The Flight", ואשר מתמחה בהלחנת מוזיקה לסרטי קולנוע, סדרות טלוויזיה ומשחקי וידאו, והיה אחראי למנגינות הנושא במשחקים הקודמים בסדרה. בין הטראקים ששוחררו נמנים נעימת הנושא, גרסת המשחק לנעימה הקלאסית Ezio's Family מתוך "Assassin's Creed II", וכן "Rise of Yasuke" ו-"The Fujibayashi Legacy".
קבלה וביקורות > מחלוקת על הפרוטגוניסט

עם שחרורו של הקדימון הרשמי למשחק ב-15 במאי 2024, נמתחה ביקורת על כוונת החברה לבסס את התרחשות המשחק ביפן בזמן שמככבת בו גרסה בדיונית לדמותו ההיסטורית של יאסוקה האפריקני, וזאת במקום פרוטגוניסט יפני, ושהיא "הולכת בכיוון אידאולוגיית ווק" תוך נימוק העובדה שיאסוקה אינו סמוראי אמיתי. לפי טענה אחרת, חברת יוביסופט מעולם לא יצרה משחק עם גיבור ממזרח אסיה, ושהביקורת כלפי פרוטגוניסט שחור הייתה מונעת בידי גזענות. הסערה התקשורתית הובילה להטרדות ולאיומים על מפתחי המשחק, ולורנס ראסל ממגזין Wired קישר זאת עם קמפיין ההטרדה גיימרגייט והימין האלטרנטיבי.
חברת יוביסופט ציינה שדמותו של יאסוקה נכללה משום שהצוות היצירתי היה מעוניין להכליל סמוראי שהסיפור שלו היה פתוח במידה שתאפשר חופש יצירתי, והוסיפה שעדיין יש שאלות והשערות פתוחות בכל הנוגע לדמותו. זאת ועוד, בתגובה לביקורת, החברה הגנה על עמדתה בנוגע להחלטות להוסיף את דמותו של יאסוקה. הדירקטור של המשחק, צ'ארלס בנויט, ציין שיאסוקה נבחר כדי שהשחקנים יוכלו לחוות את יפן דרך עיניו של אדם זר. מאט קים ממגזין IGN שיבח את הוספתו של יאסוקה כדי להבדיל את דמותו ממשחקי וידאו אחרים בהם נכללו פרוטגוניסטים סמוראים אסייתים, תוך ציון העובדה שמדובר בדמות היסטורית ידועה.
הערות שוליים

↑  Assassin's Creed new game Codename: Red finally delivers fans' dreams, Ed Smith, September 10th 2022
↑  Assassin’s Creed Shadows Delayed, Ubisoft Issues Statement, Michael Ruiz, September 25th 2024
↑  Assassin's Creed: Shadows is coming to your iPad and Mac, Stephen Warwick, June 10th 2024
↑  Forward: Official Livestream - June 2024, Ubisoft Youtube channel, June 10th 2024
1 2  Assassin's Creed Shadows' full map has been uncovered, and she's huge, Kate Harrold, May 20th 2024
↑  Assassin's Creed Shadows: Inside Ubisoft's Ambitious Open World Japan, Matthew Purslow, May 15th 2024
↑  Assassin's Creed Shadows הוא בערך באותו גודל כמו Assassin's Creed Origins,‏ IGN ישראל, 15 במאי 2024
↑  מתי ואיפה מתרחש Assassin's Creed Shadows?,‏ IGN ישראל, 16 במאי 2024
↑  Assassin's Creed Shadows - Stealth Gameplay Overview, Ubisoft, November 21st 2024
↑  When and Where Is Assassin's Creed Shadows Set?, Mattew Purslow, May 15th 2024
↑  Every Assassin's Creed Red Rumor and Leak So Far, Joshua Duckworth, November 23rs 2023
↑  Assassin's Creed Shadows: 40 Details You Need To Know, Matthew Purslow, May 15th 2024
↑  Assassin's Creed Shadows: Official World Premiere Trailer, Ubisoft Youtube, May 15th 2024
↑  Ubisoft Introduces the Assassin's Creed Animus Hub, PlayStation Universe Youtube Channel, January 23rd 2025
↑  Welcome to the Animus Hub - Your New Home for Assassin's Creed Games, Ubisoft, Janaury 23rd 2025
↑  Shadows Main Theme - Assassin's Creed Shadows Original Game Soundtrack The Flight, Youtube, June 14th 2024
↑  Ezio’s Family – Shadows Version - Assassin's Creed Shadows Original Game Soundtrack The Flight, Youtube, June 14th 2024
↑  Rise of Yasuke - Assassin's Creed Shadows Original Game Soundtrack The Flight, Youtube, June 14th 2024
↑  The Fujibayashi Legacy - Assassin's Creed Shadows Original Game Soundtrack The Flight, Youtube, June 14th 2024
↑  Assassin's Creed Fans Slam Decision to Include Black Samurai in Feudal Japan Story, Chantelle Lee, May 16th 2024
↑  Upcoming ‘Assassin’s Creed’ Game Attacked As ‘Woke’ Over Black Samurai Protagonist—But It’s Based On A Real Black Warrior, Connor Murray, Forbes, May 24th 2024
↑  Assassin's Creed Shadows and How 'DEI' Became Gamergate 2.0's Rallying Cry, Laurence Russell, August 16th 2024
↑  The Fight Over a Black Samurai in Assassin's Creed Shadows, Zachary Small, September 11th 2024
↑  Marc-Alexis Côté reflects on the 17 year legacy of Assassin's Creed and looks to the future, BAFTA Youtube Channell, November 28th 2024
↑  Ubisoft Quebec takes lead on feudal Japan-set 'Assassin's Creed Shadows, Curtis Ng, May 15h 2024
↑  Let's Not Pretend We're Mad the New Assassin's Creed Shadows Samurai Isn't Asian, Matt Kim, May 17th 2024
ניצחון מוחלט

בנימין נתניהו, 24 בינואר 2024
ניצחון מוחלט היא סיסמה שטבע ראש ממשלת ישראל, בנימין נתניהו בתור יעד ומטרה למלחמת חרבות ברזל. נתניהו טבע את המונח בינואר 2024, וחזר על הביטוי פעמים רבות. בהמשך המלחמה זכה ביטוי זה להתייחסות נרחבת באמצעי התקשורת.
טביעת הביטוי

בנאום שנשא נתניהו ב-23 בינואר 2024 בפני חניכי קורס מפקדי פלוגות של צה"ל הוא אמר: "הציפייה העיקרית שלי זה ניצחון מוחלט. לא פחות מזה. אין תחליף לניצחון. אני שומע באולפנים, פרשנים וכל מיני זה מסבירים 'אי אפשר' ו'לא צריך'. אפשר, צריך וגם אין לנו ברירה אחרת. ניצחון מוחלט." נתניהו חזר על מסר זה עוד פעמים רבות, בין השאר ב-24 במרץ, כשאמר, באירוע קריאת מגילה: "אנחנו ניכנס לרפיח ונשיג את הניצחון המוחלט. חיסלנו את המן נחסל גם את סינוואר", במכתב למשפחות השכולות לקראת יום הזיכרון לחללי מערכות ישראל, בנאומו בפני הקונגרס של ארצות הברית ביולי 2024, ובנאומו בעצרת האו"ם בספטמבר 2024. את נימוקיו לפיטורי שר הביטחון, יואב גלנט, בנובמבר 2024, החל נתניהו במילים: "המחויבות העליונה שלי כראש ממשלת ישראל היא לשמור על ביטחון ישראל ולהביא אותנו לניצחון מוחלט."
החל מדצמבר 2023 הבטיח נתניהו כי הניצחון קרוב. ב-7 בפברואר 2024 קרא "אנחנו במרחק נגיעה מניצחון", וב-7 באפריל 2024 הכריז "אנחנו כפסע מהניצחון".